ईस्ट इंडिया कंपनी की लूट को भी पीछे छोड़ चुकी कांग्रेस सरकार दरअसल सरकार नहीं, परिवार चला रही है. भ्रष्टाचार में आकंठ डूबी इस सरकार के लिए खाद्य सुरक्षा बिल 80 करोड़ लोगों की भूख का नहीं, बल्कि उनकी रोटी की लूट का मामला है. यह सरकार ग़रीबों एवं भूखों की रोटी से सियासत का एक भी मौक़ा नहीं छोड़ती, लेकिन येन-केन-प्रकारेण खाद्य सुरक्षा बिल पास कराकर फिर से सत्ता में आने का सपना देख रही इस पत्थर दिल सरकार की ज़ुबान पर इसकी लालची लार साफ़ झलकने लगी है.